**Cats That Look Like Hitler** (en galego, "Gatos Que Parecen Hitler") é unha páxina web satírica co único propósito de ensinar fotos de gatos que teñen un parecido con Adolf Hitler, ditador do Terceiro Reich dende 1933 a 1945. A estes gatos se lles chama comunmente en Internet coma "**kitlers**" (da palabra *kitten* ou gatito en Español e *Hitler*) con trazos físicos facilmente diferénciabeis dos outros: un pelaxe con manchas cunha grande e negra debaixo do seu nariz (que asemella ao bigote de Hitler) e outros trazos que tamén suxiren unha expresión parecida ás que tiña o ditador; algúns outros teñen marcas negras diagonais nas súas cabezas que tamén se parecen ao floco de Hitler...

O sitio foi fundado por Koos Plegt e Paul Neve en 2006 e se volveu rapidamente coñecido despois de ensinarse en varios programas de televisión a través de Europa e Australia.

Con todo, ao final Paul decidiu deixar o proxecto e agora o sitio só é administrado por Neve, tendo en febreiro de 2013 aprobadas unhas 7500 fotos de gatos, aínda que pouco despois parece que o sitio se abandonou, pois non recibe actualizacións desde abril de 2014.

Na cultura popular
------------------

Os gatos son unha marca popular da cultura da Internet, e a páxina de Cats That Look Like Hitler pode ser considerado unha ramificación da cultura da fascinación dos gatos en Internet, o cal explicaría a súa popularidade, aínda que non sería o único motivo.

Foi mencionado en varias páxinas web *gaming*, sobre todo na agora defunta páxina australiana *Total Gamer* e tamén na páxina neozelandesa *Edge Nightshow*, nesta última sendo importante o comentario que fixo Brad Wattson sobre o seu gato 'Piggles' dicindo que era o kitler Nº1 no mundo.

Tamén foi mencionado en moitos xornais; en 2011 no *The Daily Telegraph* neste caso para falar dun kitler que era incapaz de ser adoptado polo seu parecido co ditador ou no *The Times* onde Ben Machell entrevistou a un dos donos destes gatos que habían no sitio web e para tentar explicar a creación e popularidade dos gatos na Internet, incluíndo á propia páxina Cats That Look Like Hitler.

Machell mencionou que a misteriosa natureza e personalidade dos gatos era un obxectivo perfecto para a proxección da personalidade e as emocións, e lembra tamén a relación dos exipcios cos gatos, o que podería explicar todo este fenómeno.

Notas
-----

1. ↑  Finkelstein, Daniel (2007-02-26). "Cats that look like Hitler". *The Times*. Arquivado dende o orixinal o 19 de xullo de 2008. Consultado o 2008-08-06.
2. ↑  "Researchers find why some cats look like Hitler | The Times of Israel". *www.timesofisrael.com*. Arquivado dende o orixinal o 2021-04-20. Consultado o 2021-04-19.
3. 1 2  Mikita Brottman (2007-02-07). "Mein Kat". PopMatters. Arquivado dende o orixinal o 2008-07-21. Consultado o 2008-08-06.
4. ↑  Mikita Brottman (2007-02-07). "Mein Kat". PopMatters. Arquivado dende o orixinal o 2008-07-21. Consultado o 2008-08-06.
5. ↑  *The Graham Norton Show* (TV-series). UK: BBC. 2008.
6. ↑  Dan Walmsley (2006). *The Breakfast Show Live: A History of the Web* (TV-series). Australia: Dan Walmsley.
7. ↑  "Hitler cat 'overlooked for adoption because of markings'". *www.telegraph.co.uk*. 20 de xullo de 2011. Arquivado dende o orixinal o 2021-02-18. Consultado o 2021-04-20.
8. ↑  Machell, Ben (2012-10-06). "What Is It About Cats?". *thetimes.co.uk*. Arquivado dende o orixinal o 22 de xaneiro 2013.

Véxase tamén
------------

### Ligazóns externas

* Meme (Internet)
* Lolcat
* *Maus (novela gráfica)*

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Cats That Look Like Hitler*** |

* Páxina web oficial